SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-46-14/24

**2024. gada 17. septembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Jānis Skrastiņš**

**Jānis Dombrava**

**Igors Rajevs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Aizsardzības ministrijas Valsts aizsardzības dienesta departamenta direktors **Vitālijs Rakstiņš**
* Aizsardzības ministrijas Valsts aizsardzības dienesta departamenta direktora vietnieks/Iesaukšanas plānošanas nodaļas vadītājs **Kristers Grauze**
* Aizsardzības ministrijas Iesaucamo atlases nodaļas vadītāja **Irina Ļitvinova**
* Militārās izlūkošanas un drošības diensta pārstāvis
* Izglītības un zinātnes ministrijas Augstākās izglītības, zinātnes un inovāciju departamenta vecākā eksperte **Liene Levada**
* Tieslietu ministrijas Valststiesību departamenta Administratīvās atbildības politikas nodaļas jurists **Sandis Vilcāns**
* Tieslietu ministrijas Valststiesību departamenta vecākā juriste **Sintija Peņkovska**
* Tieslietu padomes pārstāve, Senāta Administratīvo lietu departamenta zinātniski analītiskā padomniece **Kristīne Zemīte**
* Latvijas Studentu apvienības prezidents **Alens Aleksandrs Čerņa**
* Latvijas Darba devēju konfederācijas juriste, darba tiesību eksperte **Anete Neilande**

*uzaicinātās personas par 2. darba kārtības jautājumu*

* Iekšlietu ministrijas Personāla vadības un administratīvā departamenta direktore **Daiga Piebalga**
* Valsts robežsardzes priekšnieka vietnieks (Galvenās pārvaldes priekšnieks) ģenerālis **Juris Martukāns**
* Valsts robežsardzes Galvenās pārvaldes Bruņojuma, apgādes un tehnisko resursu pārvaldes priekšnieks, pulkvedis **Oļegs Gaidamovičs**
* Valsts robežsardzes Galvenās pārvaldes Juridiskās nodaļas priekšnieks, majors **JānisVoitehovičs**
* Valsts robežsardzes Galvenās pārvaldes Juridiskās nodaļas galvenā inspektore, virsleitnante **Vika Vītoliņa –Pugace**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Nacionālo bruņoto spēku Apvienotā štāba Juridiskā departamenta Normatīvo aktu un līgumu pārvaldes priekšniece, majors **Madara Pāvele**
* Nacionālo bruņoto spēku Apvienotā štāba Mobilizācijas un rekrutēšanas pārvaldes Mobilizācijas un rezerves karavīru apmācību plānošanas daļas militārais eksperts **Juris Mačis**
* Nacionālo bruņoto spēku Apvienotā štāba Mobilizācijas un rekrutēšanas pārvaldes Rekrutēšanas un atlases centra Atlases daļas virsniece, kapteinis **Solvita Petroviča**
* Valsts aizsardzības militāro objektu un iepirkumu centra vadītāja vietniece finanšu jautājumos – Finanšu pārvaldības departamenta vadītāja **Dace Pivarūna**
* Valsts aizsardzības militāro objektu un iepirkumu centra Apsaimniekošanas departamenta vadītājs **Andrejs Mironovs**
* Izglītības un zinātnes ministrijas Augstākās izglītības, zinātnes un inovāciju departamenta vecākā eksperte **Liene Levada**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Valsts aizsardzības dienesta likumā (605/Lp14) 2. lasījumam.**

**2. Grozījumi Militārā dienesta likumā (578/Lp14) 3. lasījumam.**

**3. Dažādi.**

R.Bergmanis atklāj sēdi un iepazīstina ar izskatāmo darba kārtību. Aicina sākt likumprojektu izskatīšanu.

**1. Grozījumi Valsts aizsardzības dienesta likumā (605/Lp14) 2. lasījumam.**

R.Bergmanis informē, ka par izskatāmo likumprojektu saņemti 18 priekšlikumi, un aicina sākt tā izskatīšanu numuru secībā. Dod vārdu priekšlikuma autoriem.

**Nr.1** – Aizsardzības ministrijas parlamentārā sekretāra A.Švinkas priekšlikums – 2.  pantā: papildināt otro daļu pēc vārdiem “pēc izglītības iestādes absolvēšanas” ar vārdiem “vai izglītības procesa pārtraukšanas”; aizstāt ceturtajā daļā vārdu “vecumam” ar “vecuma sasniegšanai”; papildināt pantu ar piekto daļu ieteiktajā redakcijā.

**V.Rakstiņš** informē, ka šis ir redakcionālas dabas priekšlikums. Lūdz atbalstīt.

**L.Millerei** nav iebildumu. Uz 3. lasījumu lūdz pārvērtēt normas, kurās minēts konkrēts vecums, vai tur ir nepieciešams runāt par vecuma sasniegšanu vai nē. Tāpat jāizvērtē par administratīvo lietu – vai tas nepieciešams šajā likumā, jo ir APK likums.

*Notiek sēdes dalībnieku diskusija par izskatāmo priekšlikumu.*

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Aizsardzības ministrijas parlamentārā sekretāra A.Švinkas priekšlikums – Papildināt 4. panta trešo daļu pēc vārdiem “kas deklarēti” ar “vai kuru reģistrētā vai norādītā dzīvesvieta, vai pēdējā deklarētā dzīvesvieta ir”.

**V.Rakstiņš** informē, ka priekšlikuma mērķis ir paplašināt tiesību normu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Aizsardzības ministrijas parlamentārā sekretāra A.Švinkas priekšlikums – 6. pantā: papildināt otrās daļas 1. punktu pēc vārdiem “deklarētā, reģistrētā vai norādītā dzīvesvietas adrese” ar vārdiem “(arī pēdējā deklarētā dzīvesvietas adrese, ja nav aktuālo datu par dzīvesvietu)”; papildināt pantu ar daļu ieteiktajā redakcijā.

**V.Rakstiņš** informē, ka, apkopojot datus par Latvijas pilsoņiem – vīriešiem, tika identificēti VAD pakļauti pilsoņi bez deklarētās dzīvesvietas, bet deklarētās dzīvesvietas neesamība saskaņā ar esošo likuma regulējumu nevar būt par pamatu pilsoņa nepakļaušanai VAD. VAD pakļautie pilsoņi bez deklarētās dzīvesvietas tika pievienoti Rīgas administratīvajai teritorijai. Ietverot likuma 4. panta trešajā daļā nosacījumu, ka atlasi rīko proporcionāli VAD pakļauto pilsoņu skaitam, kas deklarēti, vai kuru reģistrētā vai norādītā dzīvesvieta, vai pēdējā deklarētā dzīvesvieta ir katrā novadā, atlasē pēc nejaušības principa tiktu nodrošināta proporcionalitāte.

Saskaņā ar VAD likuma 13. panta otro daļu, Nacionālie bruņotie spēki var lūgt Militārās izlūkošanas un drošības dienesta atzinumu par valsts aizsardzības dienesta karavīra iecelšanas amatā atbilstību nacionālās drošības interesēm. Šādos gadījumos, līdztekus vispārējai iesaucamā atbilstības valsts aizsardzības dienestam izvērtēšanai, pirmšķietami, nepieciešams saņemt Militārās izlūkošanas un drošības dienesta atzinumu, lai pārliecinātos, vai iesaucamā iesaukšana atbilst nacionālās drošības interesēm. Lai arī šāda atzinuma pieprasīšana ir iespējama un tiek īstenota Administratīvā procesa likumā noteiktajā kārtībā, VAD likumā nostiprināmas Aizsardzības ministrijas tiesības lūgt šādu atzinumu un sekas gadījumā, ja iesaucamā iesaukšana neatbilst nacionālās drošības interesēm.

Lūdz atbalstīt.

**L.Millerei** nav iebildumu, bet redakcionāli jāprecizē daļas numerācija.

*Notiek sēdes dalībnieku diskusija par izskatāmo priekšlikumu.*

**R.Bergmanis** aicina deputātus atbalstīt šo priekšlikumu, redakcionāli precizējot.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts, redakcionāli precizējot daļas numerāciju****.*

**Nr.4** – Aizsardzības ministrijas parlamentārā sekretāra A.Švinkas priekšlikums – 7. pantā: izteikt otro daļu ieteiktajā redakcijā, attiecīgi panta otro daļu uzskatot par trešo daļu; papildināt pantu ar ceturto daļu ieteiktajā redakcijā.

**V.Rakstiņš** informē, ka likuma 7. panta otrajā daļā noteikts, ja Iesaukšanas kontroles komisija iesaucamā pieteikumu alternatīvā dienesta pildīšanai ir noraidījusi, AM nodrošina šā panta pirmās daļas 1. punktā norādītā lēmuma izpildi. Proti, atbilstoši regulējumam, priekšnosacījums, lai Iesaukšanas kontroles komisija varētu lemt par iesaukšanu alternatīvajā dienestā, ir AM pieņemts lēmums par iesaukšanu valsts aizsardzības militārajā dienestā. Šādas kārtības noteikšana, it īpaši, ja iesaucamais iesniedzis AM pierādījumus par to, ka pastāv normatīvajos aktos noteiktie ierobežojumi iesaukšanai militārajā dienestā, nav lietderīga.

Veselības pārbaudi ir lietderīgi veikt tikai tieši tad, kad ir zudis VAD atlikšanas pamats.

Lūdz atbalstīt.

*Notiek sēdes dalībnieku diskusija par izskatāmo priekšlikumu.*

**L.Millerei** nav iebildumu, bet uz 3. lasījumu jāprecizē redakcija.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**Nr.5** – Saeimas Juridiskā biroja priekšlikums – Izteikt likuma 8. panta pirmās daļas 4. punktu ieteiktajā redakcijā.

**L.Millere** informē, ka priekšlikuma mērķis ir likumā nostiprināt, ka gadījumā, ja AM iesaucamā atbilstības VAD izvērtēšanas procesā būs lūgusi un saņēmusi Militārās izlūkošanas un drošības dienesta atzinumu, ka iesaucamā iesaukšana neatbilst nacionālās drošības interesēm, pieņemams lēmums par iesaucamā neiesaukšanu VAD un iesaucamā noņemšanu no uzskaites.

Lūdz atbalstīt.

**V.Rakstiņam** nav iebildumu.

*Notiek sēdes dalībnieku diskusija par izskatāmo priekšlikumu.*

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.5*** *komisijā* ***atbalstīts****.*

**Nr.6** – Saeimas Juridiskā biroja priekšlikums – Izteikt likumprojekta 2. pantu ieteiktajā redakcijā.

**L.Millere** informē, ka tiesiskās skaidrības nodrošināšanas nolūkos nosakāms, ka arī pastāvot likuma 9. panta pirmajā daļā minētajiem atlikšanas pamatiem, VAD atliekams ne vēlāk kā līdz 26 gadu vecumam.

Nepieciešams precizēt stipendijas veidu, nosakot, ka vienīgās aktuālās stipendijas ir fondu (piemēram, Vītolu fonda) izsniegtās, nevis regulārās – par studiju sekmēm izsniegtās valsts budžeta stipendijas.

Lūdz atbalstīt.

**V.Rakstiņam** nav iebildumu, uz 3. lasījumu tiks izrunāts.

*Notiek sēdes dalībnieku diskusija par izskatāmo priekšlikumu.*

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts****.*

**Nr.7** – Aizsardzības ministrijas parlamentārā sekretāra A.Švinkas priekšlikums – Papildināt 8. pantu ar 12. punktu ieteiktajā redakcijā.

**V.Rakstiņš** informē, ka šis priekšlikums ir saistīts ar iepriekšējo priekšlikumu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***atbalstīts, redakcionāli precizējot un izsakot kā 11. punktu.***

**Nr.8** – Aizsardzības ministrijas parlamentārā sekretāra A.Švinkas priekšlikums – 9. pantā: papildināt pirmās daļas ievaddaļu pēc vārdiem “dienestu atliek” ar vārdiem “ne vēlāk kā līdz 26 gadu vecumam:”; aizstāt otrajā daļā “ir iegūta stipendija”, izsakot redakcijā “ir iegūta stipendiju fonda stipendija”.

**V.Rakstiņš** informē, ka priekšlikuma mērķis ir tiesiskās skaidrības nodrošināšanas nolūkos noteikt, ka arī pastāvot likuma 9. panta pirmajā daļā minētajiem atlikšanas pamatiem, VAD atliekams ne vēlāk kā līdz 26 gadu vecumam..

Nepieciešams precizēt stipendijas veidu, nosakot, ka vienīgās aktuālās stipendijas ir fondu (piemēram, Vītolu fonda) izsniegtās, nevis regulārās – par studiju sekmēm izsniegtās valsts budžeta stipendijas.

Lūdz atbalstīt.

**L.Millerei** nav iebildumu pret pirmo daļu, bet izsaka zināmas šaubas par grozījumu nepieciešamību otrajā daļā.

*Notiek sēdes dalībnieku diskusija par izskatāmo priekšlikumu.*

**A.Švinka** atsauc otro daļu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.8*** *– komisijā* ***pirmā daļa atbalstīta, otrā daļa tiek atsaukta.***

**Nr.9** – Aizsardzības ministrijas parlamentārā sekretāra A.Švinkas priekšlikums – Papildināt likumu ar pantu ieteiktajā redakcijā.

**V.Rakstiņš** informē, ka priekšlikuma mērķis ir noteikt administratīvās lietas izbeigšanas gadījumus.

Lūdz atbalstīt.

**L.Millere** komentē, ka likumā nekur iepriekš nav runāts par APL ierosināšanu, tādēļ dīvaini būtu runāt par lietu izbeigšanu.

**A.Švinka** atsauc šo priekšlikumu.

*Priekšlikums* ***Nr.9*** *komisijā* ***tiek atsaukts.***

**Nr.10** – Aizsardzības ministrijas parlamentārā sekretāra A.Švinkas priekšlikums – Papildināt 10. pantu ar trešo daļu ieteiktajā redakcijā.

**V.Rakstiņš** informē, ka priekšlikuma mērķis ir noteikt, ka Administratīvās rajona tiesas nolēmumu, kas pieņemts, izskatot Kontroles komisijas lēmumu, var pārsūdzēt, iesniedzot kasācijas sūdzību Augstākās tiesas Administratīvo lietu departamentam. Lūdz atbalstīt.

**L.Millere** vēlētos dzirdēt AT viedokli.

*Notiek sēdes dalībnieku diskusija par izskatāmo priekšlikumu.*

**A.Švinka** atsauc šo priekšlikumu.

*Priekšlikums* ***Nr.10*** *komisijā* ***tiek atsaukts.***

**Nr.11** – Aizsardzības ministrijas parlamentārā sekretāra A.Švinkas priekšlikums – Izteikt likuma 11. panta pirmo daļu ieteiktajā redakcijā.

**V.Rakstiņš** informē, ka priekšlikuma mērķis ir noteikt, ka Aizsardzības ministrija paziņo iesaucamajam lēmumu par iesaukšanu valsts aizsardzības dienestā, to nosūtot uz oficiālo elektronisko adresi vai deklarēto dzīvesvietas adresi ne vēlāk kā divu mēnešus pirms datuma, kad viņam jāierodas dienesta vietā, izņemot gadījumā, ja iesaucamais brīvprātīgi pieteicies konkrētajam iesaukumam.

Paredzēts, ka attiecībā uz iesaucamo, kas valsts aizsardzības militārajam dienestam pieteicies brīvprātīgi, var neattiecināt šā likuma 11. pantā minētā lēmuma par iesaukšanu VAD paziņošanas termiņu, ja iesaucamais brīvprātīgi pieteicies konkrētajam iesaukumam.

Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.11*** *komisijā* ***atbalstīts****.*

**Nr.12** – Aizsardzības ministrijas parlamentārā sekretāra A.Švinkas priekšlikums – Papildināt likuma 14. panta pirmo daļu ar teikumiem ieteiktajā redakcijā.

**V.Rakstiņš** informē, ka priekšlikuma mērķis ir papildināt normu, nosakot, ka laiks, kas atlicis līdz valsts aizsardzības dienesta termiņa beigām, jānodien vienībā, kurā pildīts valsts aizsardzības dienests. Valsts aizsardzības militārais dienests tiek apturēts uz laiku, kamēr karavīrs noslēdzis profesionālā dienesta līgumu. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.12*** *komisijā* ***atbalstīts****.*

**Nr.13** – Aizsardzības ministrijas parlamentārā sekretāra A.Švinkas priekšlikums – Papildināt likuma 16. panta otro daļu pēc vārdiem “uzturdevas kompensācijas apmēru” ar vārdiem “un izmaksāšanas kārtību”.

**V.Rakstiņš** informē, ka priekšlikuma mērķis ir noteikt transporta un ēdiena kompensāciju izmaksa, ierodoties uz veselības pārbaudēm, un transporta kompensācijas ierodoties dienesta vietā. Apmaksas principi tiek balstīti uz rezerves karavīru mācību transporta kompensāciju noteikumu pamata. Lūdz atbalstīt.

**L.Millerei** nav iebildumu.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.13*** *komisijā* ***atbalstīts****.*

**Nr.14** – Aizsardzības ministrijas parlamentārā sekretāra A.Švinkas priekšlikums – 26. pantā: Izteikt pirmās daļas 1.punktu ieteiktajā redakcijā; papildināt pirmo daļu ar 1.1 punktu ieteiktajā redakcijā; papildināt pirmās daļas 2.punktu ar vārdiem: “un tās pabeigt”; papildināt pirmo daļu ar 4. punktu ieteiktajā redakcijā; papildināt pantu ar ceturto daļu ieteiktajā redakcijā.

**V.Rakstiņš** informē, ka priekšlikuma mērķis ir iesaucamajam būt sasniedzamam un iepazīties ar saņemtajiem Aizsardzības ministrijas paziņojumiem un sarakstu ar atlases rezultātiem, kurš ļauj identificēt iesaucamos, un kurš pēc atlases tiek publicēts oficiālajā izdevumā “Latvijas Vēstnesis” un Aizsardzības ministrijas mājaslapā.

Noteikt, ka iesaucamajiem, kuri atlasīti valsts aizsardzības militārajam dienestam atlasē pēc nejaušības principa, piecu darbdienu laikā pēc atlases rezultātu publicēšanas oficiālajā izdevumā “Latvijas Vēstnesī” ir pienākums aizpildīt tiešsaistē vienotajā rekrutēšanas platformā "klustikaravirs.lv" anketu.

Vēl priekšlikums paredz paplašināt iesaucamo pienākumu apjomu, tādējādi paredzot, ka VAD likuma 26. panta pirmās daļas 2. punktā noteiktais pienākums ierasties uz pārbaudēm Aizsardzības ministrijas pavēstē norādītajā vietā un laikā ir izpildīts ar brīdi, kad iesaucamais ierodas ārstniecības iestādē uz pārbaužu veikšanu.

Tāpat tiek paredzēts informēt Aizsardzības ministriju par apstākļu maiņu, kas bija par pamatu atlikt dienestu.

Vēl pants tiek papildināts ar ceturto daļu, kas paredz, ka Ministru kabinets nosaka kārtību, kādā Aizsardzības ministrija publicē un dzēš informāciju par iesaucamajiem, kuri atlasīti pēc nejaušības principa.

Lūdz atbalstīt.

*Notiek sēdes dalībnieku diskusija par izskatāmo priekšlikumu.*

**L.Millere** komentē, ka ar šādu ierakstu par saraksta publicēšanu būtu par maz, kaut kur vispār jāpasaka, ka šāds saraksts ir jāpublicē (pienākuma publicēt nav).

Vēl norāda, ka tik detalizēti runāt likumā būtu par daudz.

**R.Bergmanis** aicina deputātus atlikt šī priekšlikuma izskatīšanu vienā no nākamajām komisijas sēdēm.

*Deputātiem nav iebildumu.*

*Priekšlikuma* ***Nr.14*** *izskatīšana komisijā* ***atlikta****.*

**2. Grozījumi Militārā dienesta likumā (578/Lp14) 3. lasījumam.**

R.Bergmanis paziņo, ka komisijas šīsdienas sēdei atvēlētais laiks ir beidzies, tādēļ šī likumprojekta pārējo priekšlikumu tālāka izskatīšana (sākot no priekšlikuma Nr.14) tiks turpināta nākamajā šī likumprojekta izskatīšanai atvēlētajā komisijas sēdē, kā arī likumprojekta “Grozījumi Militārā dienesta likumā” (578/Lp14) 3. lasījumam izskatīšana tiks iekļauta darba kārtībā vienā no nākamajām komisijas sēdēm.

**3. Dažādi.**

*Sēdes noslēgumā deputāti apspriež organizatoriska rakstura jautājumus un turpmākos darba plānus.*

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 12.00.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa